REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 400-01/18-01/37

URBROJ: 2186-06-01/18-40

Petrijanec, 27. prosinca 2018.

 Na temelju članka 67. stavka 1. Zakona o komunalnom gospodarstvu (»Narodne novine« broj 68/18) i članka 28. Statuta Općine Petrijanec (»Službeni vjesnik Varaždinske županije« broj 16/13 i 52/17) Općinsko vijeće Općine Petrijanec na 14. sjednici održanoj dana 27. prosinca 2018. godine, donosi

**PROGRAM**

**građenja komunalne**

**infrastrukture na području Općine Petrijanec za 2018. godinu**

**Članak 1.**

Ovim Programom građenja komunalne infrastrukture na području Općine Petrijanec za 2018. godinu (u daljnjem tekstu: Program) određuje se izgradnja objekata komunalne infrastrukture na području Općine Petrijanec za 2018. godinu za:

* nerazvrstane ceste
* javne zelene površine
* građevine i uređaji javne namjene
* groblja i krematoriji na grobljima
* javna rasvjeta
* javna odvodnja oborinskih voda.

Programom se određuje opis poslova s procjenom troškova za gradnju objekata iz stavka 1. ovog članka, s iskazom izvora financiranja i financijskih sredstava potrebnih za ostvarivanje programa.

Ovim Programom određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine komunalne infrastrukture koje će se graditi u uređenim dijelovima građevinskog područja
3. građevine komunalne infrastrukture koje će se graditi izvan građevinskog područja
4. postojeće građevine komunalne infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati.

**Članak 2.**

Na području Općine Petrijanec za 2018. godinu planira se izvođenje gradnje objekata komunalne infrastrukture i to:

1. **NERAZVRSTANE CESTE**

 Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o komunalnom gospodarstvu i drugim propisima, a koje nisu razvrstane kao javne ceste u smislu zakona kojim se uređuju ceste.

1. **JAVNE ZELENE POVRŠINE**

Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

 Troškovi javnih zelenih površina za 2018. godinu iznose **112.750,00** kuna.

|  |  |  |  |
| --- | --- | --- | --- |
| **Rednibroj** | **Naziv objekta**  | **Planirano** | **Izvori financiranja**  |
| 1. | Sportsko - rekreacijski i ostali građevinski objekti | 40.000,00 | 11.43 |
| 2. | Dječja igrališta | 72.750,00 | 11.43 |
|  | **SVEUKUPNO:** | **112.750,00** |  |

**Izvori financiranja:** Proračun Općine Petrijanec - komunalni doprinosi, ostali prihodi za posebne namjene, opći porezni prihodi.

**Cilj**: Kapitalna ulaganja i opremanje komunalne i društvene infrastrukture

**Mjerljivost cilja:** Izgradnja građevinskih objekata i nabava kapitalne imovine sa namjenom povećanja komunalnog standarda, te poboljšanje kvalitete u realizaciji određenih zadataka sa svrhom kvalitetnije javne uporabe

1. **GRAĐEVINE I UREĐAJI JAVNE NAMJENE**

 Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

Troškovi građevina i uređaja javne namjene za 2018. godinu ukupno iznose **2.542.000,00** kuna.

|  |  |  |  |
| --- | --- | --- | --- |
| **Redni broj** | **Naziv objekta**  | **Planirano** | **Izvori financiranja**  |
| 1. | Građevinski objekti javne namjene | 737.000,00 | 11.43.52.56 |
| 2. | Građevinski objekti društvene namjene | 1.780,00 | 11.43.52.56 |
| 3. | Građevinski objekti zdravstvene namjene | 25.000,00 | 52 |
|  | **SVEUKUPNO:** | **2.542.000,00** |  |

**Izvori financiranja:** Proračun Općine Petrijanec - komunalni doprinosi, ostali prihodi za posebne namjene, opći porezni prihodi, prihodi kapitalnih potpora, pomoći te donacije udruga

**Cilj**: Kapitalna ulaganja i opremanje komunalne i društvene infrastrukture

**Mjerljivost cilja:** Izgradnja građevinskih objekata i nabava kapitalne imovine sa namjenom povećanja komunalnog standarda, te poboljšanje kvalitete u realizaciji određenih zadataka sa svrhom kvalitetnije javne uporabe

1. **JAVNA RASVJETA**

 Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Troškovi javne rasvjete za 2018. godinu iznose **652.000,00** kuna, a u nastavku se daje opis poslova s troškovima ulaganja u opremu i uređaje.

|  |  |  |  |
| --- | --- | --- | --- |
| **Redni****broj** | **Naziv objekta** | **Planirano** | **Izvori financiranja** |
| 1. | Energetska ekološka javna rasvjeta | 652.000,00 | 11.43.52 |
|  | **SVEUKUPNO:** | **652.000,00** |  |

**Izvori financiranja:** Proračun Općine Petrijanec - opći prihodi i primici i kapitalne pomoći, prihodi posebne namjene

**Cilj:** Jačanje komunalne infrastrukture

**Mjerljivost cilja**: Povećanje komunalnog standarda, manji troškovi održavanja, zaštita okoliša

1. **GROBLJE I KREMATORIJI**

 Groblja i krematoriji su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima.

Troškovi planirane gradnje groblja za 2018. godinu iznose **564.000,00 kuna**, a u nastavku se daje opis poslova s procjenom troškova gradnje na površinama groblja sa iskazanim izvorom financiranja za djelatnost.

|  |  |  |  |
| --- | --- | --- | --- |
| **Redni broj** | **Naziv objekta** | **Planirano** | **Izvori financiranja**  |
| 1. | Izgradnja komunalne infrastrukture i ulaganje u grobne objekte – groblje Nova Ves | 564.000,00 | 11.43.52 |
|  | **SVEUKUPNO:** | **564.000,00** |  |

**Izvori financiranja:** Opći prihodi i primici proračuna Općine Petrijanec, ostali prihodi posebne namjene, kapitalne pomoći drugih proračuna i kapitalne pomoći temeljem prijenosa EU sredstava

**Cilj:** Smanjenje troškova održavanja, kvalitetniji i jednostavniji pristup te kvalitetna parterna preglednost grobne površine

**Mjerljivost cilja:** Povećanje komunalnog standarda, povećani iskaz interesa za kupnju grobnih uređaja

1. **JAVNA ODVODNJA OBORINSKIH VODA**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Troškovi javne odvodnje oborinskih voda za 2018. godinu ukupno iznose **315.000,00** kuna.

|  |  |  |  |
| --- | --- | --- | --- |
| **Redni****broj** | **Naziv objekta** | **Planirano** | **Izvori financiranja**  |
|  | Kapitalno ulaganje u odvodnju | 315.000,00 | 11.43 |
|  | **SVEUKUPNO:** | **315.000,00** |  |

**Izvori financiranja:** Opći prihodi i primici, prihodi za posebne namjene (komunalni).

**Cilj:** Povećanje i jačanje komunalne infrastrukture

**Mjerljivost cilja**: Uspostava sustava odvodnje i otklanjanje nezakonitog odlaganja otpadnih voda, manji troškovi održavanja i poboljšana kvaliteta pitke vode, zaštita okoliša

**Članak 3.**

Na području Općine Petrijanec za 2018. godinu planira se izvođenje gradnje objekata komunalne infrastrukture sa iskazom financijskih sredstava kako slijedi:

|  |  |  |
| --- | --- | --- |
| **Redni****broj** | **Naziv objekta** | **Planirano za 2018.**  |
| **1.** | **NERAZVRSTANE CESTE** | **-** |
| **2.** | **JAVNE ZELENE POVRŠINE** | **112.750,00** |
| **3.** | **GRAĐEVINE I UREĐAJI JAVNE NAMJENE** | **2.542.000,00** |
| **4.** | **JAVNA RASVJETA** | **652.000,00** |
| **5.** | **GROBLJA I KREMATORIJI NA GROBLJIMA** | **564.000,00** |
| **6.** | **JAVNA ODVODNJA OBORINSKIH VODA** | **315.000,00** |
|  | **SVEUKUPNO:**  | **4.185.750,00** |

**Članak 4.**

 Realizacija ovog Programa ovisi o ostvarivanju proračunskih sredstava Općine Petrijanec i učešću vanjskih izvora financiranja projekata građenja komunalne infrastrukture planiranih ovim Programom.

**Članak 5.**

 Ovaj Program stupa na snagu prvog dana od dana objave u »Službenom vjesniku Varaždinske županije«.

Predsjednik Općinskog vijeća

 mr. sc. Martin Evačić, v. r.